cyanic-selkie/wikianc huggingface dataset:
Even Menachem
Moshaven vart bombardert fleire gonger av Hizbollah gjennom historia, sidan han ligg nær den israelsk-libanesiske grensa. Den siste raketten råka landsbyen under Libanonkrigen i 2006.
Yarisley Silva
Yarisley Silva Rodríguez er ein kubansk friidrettsutøvar frå Pinar del Río-provinsen som tevlar i stavhopp. Ho vann OL-sølv i øvinga i 2012, tok bronse ved friidretts-VM 2013 og vann gullmedaljen under VM i friidrett 2015 i Beijing. Silva har ein personleg rekord på 4,91 meter, oppnådd i 2015. Ho tok seg over 4,90 m då ho vart verdsmeister.
Adolf Eichmann
Adolf Eichmann var ein Obersturmbannführer i SS i det nasjonalsosialistiske Tyskland og ein av dei hovudansvarlige for logistikken under Holocaust. Han organiserte identifisering og transporten av dei som skulle sendast til konsentrasjonsleirane, og blei ofte kalt det tredje rikes «sjefsbøddel».
Ada Ciganlija
Ada Ciganlija eller berre Ada (serbisk Ада Циганлија) er ei menneskapt halvøy og tidlegare øy i elva Sava i sentrale område av Beograd. Namnet vert òg nytta om den kunstige Savasjøen og stranda her. Øya ligg nedanfor sentrum i byen og har dei siste tiåra vorte omgjort frå ei utilgjengeleg myr frykta for offisielle avrettingar, til ein særs populær fleirbruksstad for innbyggjarane i Beograd med strender og sportsanlegg. Om sommaren kjem hit over 100 000 vitjande dagleg og opp til 300 000 vitjande i helgene.
Geografi
Øya ligg på høgre breidda av Sava og tre vegfyllingar omgjorde øya geografisk til ei halvøy. Ho vert likevel framleis rekna som ei øy av innbyggjarane i Beograd. Øya er langstrekt, om lag 6 km frå sørvest til nordaust, og 700 meter på det breiaste med eit areal på 2,7 km².
Savasjøen
Savasjøen, vanlegvis berre kalla Ada, vart skapt av vegfyllingane som går ut til øya i 1967. Innsjøen er 4,2 km lang, i snitt 200 meter brei og er 4-6 meter djup. Han dekkjer eit område på 0,8 km². 7 km av breidda til innsjøen er omgjort til ei grusstrand på begge sider. Vasstemperaturen når vanlegvis 24 °C om sommaren.
Begge demningane som lukkar innsjøen er utstyrt med røyr og pumper og vatnet renn gjennom eit lite tjern før det renn inn i sjølve innsjøen. Slik kan styresmaktene reinse vatnet før det vert pumpa vidare inn i Savasjøen. Vassverket i byen nyttar òg dette vatnet. Sidan vatnet er drikkevasskjelde er det strenge miljømessige vern av innsjøen og motoriserte båtar på innsjøen eller hundar på stranda er ikkje lov.
Kitaf wa Al Boqe'e-distriktet
Kitaf wa Al Boqe'e-distriktet er eit distrikt i Sa'dah guvernement i Jemen. I 2003 hadde distriktet eit folketal på 43 034 innbyggjarar.
Krautrock
Musikken skil seg hovudsakleg frå tradisjonell blues og rock & roll påverka av britisk og amerikansk rockemusikk opp til då og var med på å danne grunnlaget for elektronisk musikk og ambient musikk, i tillegg til starten på post-punk, alternativ rock og New Age-musikk. Dei viktigaste artistane var Can, Amon Düül II, Ash Ra Tempel, Faust, Popol Vuh, Cluster, Tangerine Dream, Klaus Schulze, Neu! og Kraftwerk.
Namneopphav
Ordet «krautrock» vart nytta om eksperimentell tysk rock seint i 1960- og tidleg i 1970-åra av den britiske musikkpressa, og vart så på ein ironisk måte teke i bruk av artistane sjølv. Omgrepet var opphavleg meint på ein humoristisk måte av britiske musikkmagasin som New Musical Express og Melody Maker, der «krautrock» tidleg vart godt teke i mot. Uttrykket kjem frå det nedsetjande, britiske namnet på tyskarane «kraut» og vart av musikkpressa inspirert av eit spor frå Amon Düül-albumet Psychedelic Underground kalla «Mama Düül und Ihre Sauerkrautband Spielt Auf». Som ofte er tilfellet med musikksjangrar var det få band som ønskte å bli sett i bås, og prøvde helst å unngå uttrykket. Uttrykket er òg ein problmatisk kategori sidan det er store skilnader mellom artistane som vart merka som krautrock.
Musikkforskaren Julian Cope seier i boka si Krautrocksampler at «Krautrock er eit subjektivt britisk fenomen» basert på måten musikken vart teken i mot i Storbritannia og at det ikkje var basert på det faktiske vesttyske musikkmiljøet som det voks ut frå. Sjølv om eit av hovudgruppene som opphavleg vart merka som krautrock, Faust, spelte inn ein 12 minuttar lang sang kalla «Krautrock», distanserte dei seg seinare frå uttrykket og sa: «Når engelsmennene byrja å snakke om Krautrock, så trudde me dei berre håna oss... og når du høyrer den såkalla 'Krautrock-renessansen,' så tenker eg at alt me gjorde var til inga nytte.»
Særpreg
Krautrock er ei omfattande og ofte særs original blanding av post-psykedelisk jamming og stemningsfull progressiv rock blanda med idear frå samtidig klassisk musikk (særleg komponisten Karlheinz Stockhausen, som til dømes Irmin Schmidt og Holger Czukay frå Can tidlegare hadde studert) og frå den nye eksperimentelle retninga som kom fram i jazz i 1960- og 1970-åra (hovudsakleg frijazzstykke av Ornette Coleman eller Albert Ayler). Dei flytta seg bort frå songstrukturen og melodien ein såg i rockemusikk i Amerika og Storbritannia, og somme miljø dreiv muekken mot ein meir mekanisk og elektronisk stil (ei gruppe på fem amerikanarar i Tyskland, The Monks, spelte òg på beatmusikk-klubbar i landet og utforska denne industrielle og mekaniske stilen, som ein kan høyre på den tyske plata deira Black Monk Time). Hovudkarakteristikken med gruppene som vart kalla krautrock er at dei blanda rytmen og energien frå rock and roll med ein bestemt vilje til å distansere seg spesifikt frå amerikanske bluesrøter, men heller basere seg på tyske eller andre kjelder. Jean-Hervé Peron frå Faust sa: «Me prøvde å setje alt me hadde høyrt i rock 'n' roll til sides, som treakkordsmønsteret, teksten. Me ønskte å si noko heilt anna.»
Typiske band som vart kalla «krautrock» i 1970-åra var Tangerine Dream, Faust, Can, Amon Düül II, Ash Ra Tempel og andre som var tilknytte produsentane og lydteknikarane i Köln, Dieter Dierks og Conny Plank, som Neu!, Kraftwerk og Cluster. Desse banda reagerte mot det kulturelle vakuumet som oppstod i Tyskland etter krigen og hadde ein tendens til å avvise den engelsk-amerikanske popkulturen til fordel for sin eigen meir radikale og eksperimentelle tyske kultur og identitet, og dei utvikla ein radikalt ny musikalsk estetikk. Mange av desse gruppene byrja karrierane sine med liten eller utan kjennskap til (eller interesse i) rock and roll: etter å ha høyrt den gradvis meir radikale og innovative musikken til Velvet Underground, Pink Floyd, Frank Zappa og Jimi Hendrix, vart etter kvart grupper som Can og Kraftwerk opne for popmusikk for første gong.
Signaturstilen til krautrock blanda rock og standard rockebandinstrument (gitar, bass, trommer) med elektroniske instrument og teksturar, ofte med det som no vert kalla ambient musikk. Ein vanleg rytme ein ofte fann i musikken var ein jamn 4/4, ofte kalla «motorik» i den engelske musikkpressa.
Historie
Mot slutten av 1960-åra hadde amerikansk og britisk motkultur og hippie-rørsla byrja å flytte rocken mot psykedelia, heavy metal, progressiv rock og andre stilar, og nytta for første gongen i popmusikken samfunnskritiske og politiske tekstar. På kontinentet hadde tyske, franske og italienske studentar skapt ein klasse unge, intellektuelle lyttarar, medan kjernevåpen, forureining og krig førte til protestar og aktivisme. Avantgarde-musikk hadde vendt seg mot elektronika på midten av 1950-åra. Avantgarde minimalistmusikk byrja å dukke opp i byrjinga av 1960-åra med verk av amerikanske La Monte Young, Terry Riley og Steve Reich som nytta bordun og sløyfer (ofte med synthesizerar og lydband) i ein slags psykedelisk og space-orientert musikk.
Desse faktorane la alle grunnlaget for det som kom til å bli krautrock, som dukka opp på den første store tyske rockefestivalen i 1968 i Essen. Tyske rockemusikarar spelte ein slags psykedelisk musikk. Men i motsetnad frå sine amerikanske og britiske kollegaer hadde dei ikkje eit ønske om å reprodusere effektane av narkotika, men heller ei innovativ blanding av jazz, frijazz og elektronisk avantgarde. Same året, i 1968, vart Zodiak Free Arts Lab grunnlagd i Berlin av Hans-Joachim Roedelius og Conrad Schnitzler, som var med på å gjere psykedelisk rock populært i Tyskland. Opphavleg var krautrock ei form for frikunst, som gjorde at krautrockbanda gav vekk platene sine gratis ved kunstmarknader.
Dei neste få åra kom ei bølgje av banebrytande grupper. I 1968 vart Can skipa av to tidlegare studentar av Karlheinz Stockhausen, som la jazz til blandinga (og på den måte var krautrock-miljøet ein parallell til den gryande Canterbury scene i England på den tida), medan Kluster (seinare Cluster) byrja å spele klaver-basert elektronisk musikk med vektlegging på statiske bordunar. I 1970 vart Popol Vuh det første krautrock-bandet som nytta elektronisk synthesizer for å skape det som vart kjend som «kosmische Musik» (kosmisk musikk). I 1971 byrja banda Tangerine Dream og Faust å nytte elektroniske synthesizerar og avansert produksjon. Uttrykket Kosmische musik kjem frå denne tida med banda Tangerine Dream, Ash Ra Tempel, Sand og Cosmic Jokers (alle knytte til Klaus Schulze). Faust nytta òg synthesizerar og lydband-manipulering på ein måte som bana veg for støyrock i framtida.
I 1972 kom det ut to album som blanda europeisk rock og elektronisk psykedelia med asiatisk musikk: Popol Vuh sitt In den Gärten Pharaos og Deuter sitt Aum. Samstundes innan kosmische musik vart det gjeve ut to dobbelalbum, Klaus Schulze sitt Cyborg og Tangerine Dream sitt Zeit (produsert av Dieter Dierks), medan bandet Neu! byrja å spele særs rytmisk musikk. Midt på tiåret hadde eit av dei mest kjende tyske banda, Kraftwerk, alt gjeve ut albuma Autobahn og Radioaktivität som la grunnlaget for den britiske synthpop/new wave-musikken i 1980-åra og electro, techno og andre stilartar seinare på tiåret.
I 1974 gav Tangerine Dream ut Phaedra som skilde seg frå krautrock med ein meir melodisk sekvenserdriven stil som seinare vart kalla Berlin-skulen. Same året gav Klaus Schulze ut ei plate med rein krautrock, Blackdance, og byrja så å gje ut lengre versjonar av den typen musikk som Tangerine Dream hadde gjeve ut.
Seint i 1970-åra vart omgrepa elektronisk rock, elektronisk musikk, ny instrumental musikk og new age i større grad nytta til å skildre musikken enn Krautrock og Kosmische Musik, men det tidlege miljøet eksisterer framleis og vert rekna som ein eigen musikkstil.
Aust-Tyskland
Tidleg i 1970-åra hadde dei eksperimentelle vesttyske rockestilane kryssa grensa til Aust-Tyskland og påverka eit austtysk rockemiljø kalla Ostrock. På den andre sida av Berlinmuren var desse banda stilmessig meir konservative enn banda i vest og dei nytta ofte meir klassiske og tradisjonelle strukturar (som dei utvikla av Kurt Weill og Bertolt Brecht i teatersongar i Berlin i 1920-åra). Desse gruppene song på tysk, ofte med poetiske tekstar ladde med indirekte doble tydingar og djupt filosofiske utfordringar stillstanden i landet. Dei mest kjende banda som representerte denne stilen i Aust-Tyskland var Puhdys og Karat.
Påverknad på seinare generasjonar
Krautrock var eit særs viktig band i utviklinga av post-punk, mellom anna for artistar som The Fall, Joy Division, Public Image Ltd og This Heat. Sjangeren påverka òg i stor grad David Bowie på albumet Station to Station (1976) og denne forma for eksperimentering førte til 'Berlintriologien' hans. Seint i 1990-åra og tidleg i 2000-åra oppdaga mange på ny den tidlege tyske musikken med band som Stereolab, John Frusciante, The Mars Volta, Deerhunter, Wilco, Cloudland Canyon, Laika, Mouse on Mars, Bowery Electric, I Am Spoonbender, Tortoise og Fujiya & Miyagi.
Krautrock hadde òg innverknad på Hawkwind, særleg Dave Brock som visstnok skreiv teksten i plateomslaget til den britiske utgåva av det første albumet til Neu!
Radiohead har spelt Can-songen «Thief» og omtalar Can, Faust og Neu! som ein av inspirasjonskjeldene sine. The Secret Machines spelte ikkje berre Harmonia sin «(De Luxe) Immer Wieder» på The Road Leads Where It's Led, men har òg spelt på konsertar med Michael Rother. Porcupine Tree har spelt «Hallogallo» av Neu! som demo for albumet deira Signify. Musikkgruppa Wilco har vist påverknad frå krautrock i musikken sin, særleg på Yankee Hotel Foxtrot og fleire songar på A Ghost Is Born, særleg «Spiders (Kidsmoke)». I intervju med Jeff Tweedy har han ofte snakka varmt om Can og Neu!. Current 93 spelte Sand sin «When the May Rain Comes» på albumet Thunder Perfect Mind. Julian Cope har òg snakka om krautrock som ein inspirasjonskjelde og skreiv boka Krautrocksampler om temaet.
Damien Bay
Damien Bay er ei bukt nord-nordaust for Hamilton Bay på søraustkysten av Sør-Georgia. Ho vart kalla opp etter yachten «Damien II», eigd av Sally og Jerome Poncet frå Beaver Island i Falklandsøyane. Poncet undersøkte hekkande koloniar av sjøfugl og ynglande sel kring kysten av Sør-Georgia. «Damien II» vart kartlagd av British Antarctic Survey for forskjellige undersøkingar mellom 1985 og 1992.
King of Conflict
King of Conflict er debutalbumet til det engelske rockebandet The Virginmarys som kom ut 4. februar 2013 på Cooking Vinyl i Europa og 12. februar 2013 på Wind Up Records i Nord-Amerika.
Nektar
Nektar er ei sukkerhaldig væske mange plantar skil ut, som oftast i blomane, som trekk pollinerande dyr til planten. Nektar blir skild ut i kjertlar kalla honningkjertlar eller nektarium.
Fleire dyr, særleg insekt bruker plantenektar som næring. Ulike bier omdannar henne til honning. Andre insekt som sommarfuglar og møll, fuglar som kolibriar og pattedyr som flaggermus et òg nektar.
Jalandhar
Jalandhar (tidlegare skrive Jullunder) er ein by i den nordlege delstaten Panjab i India. Byen ligg 80 km søraust for Amritsar. Innbyggejatallet var i 2001 rekna å vera ca. 709 250. Jalandhar er eit samferdsleknutepunkt i Panjab, og byen er eit handelssenter for jordbruksprodukt frå omegnen. Han har også varierande industri, og er særleg kjend for produksjon av tekstilvarer (silke), tobakksvarer og sportsutstyr. Elles finst det eit stort utval av kunsthandverk. Jalandhar er sete for en del av Panjab-universitetet.
Nektar
Ordsoge og annan bruk
«Nektar» er opphavleg ei nemning frå gresk mytologi om ein gudedrikk som saman med ambrosia gav udøydelegheit og evig ungdom.
I nyare tid har ein teke i bruk ordet «nektar» om ein del fruktsaftdrikkar.
Dartmouth Point
Dartmouth Point er neset som ligg heilt nord på Greene Peninsula som ligg mellom Morenefjorden og austenden av Cumberland East Bay i Sør-Georgia. Det vart kartlagt av Den svenske antarktisekspedisjonen, 1901–04, og kalla opp etter HMS «Darthmouth», som kartla området i 1920.
Ku'aydinah-distriktet
Ku'aydinah-distriktet er eit distrikt i Hajjah guvernement i Jemen. I 2003 hadde distriktet eit folketal på 69 332 innbyggjarar.
Valentina Tikhomirova
Valentina Nikolajevna Tikhomirova, fødd Lomkina, er ein tidlegare friidrettsutøvar frå Makhatsjkala i Dagestan i dåverande Sovjetunionen, no til dags i Russland. Ho vart europameister i femkamp i 1966.
Slaget ved Rio de Janeiro
Slaget ved Rio de Janeiro var eit raid i september 1711 mot hamnebyen Rio de Janeiro under den spanske arvefølgjekrigen av ein fransk skvadron under René Duguay-Trouin. Dei portugisiske forsvararane, inkludert guvernøren i byen og ein admiral frå ein flåte som var ankra opp der, klarte ikkje å setje opp ein effektiv motstand, trass i at dei hadde fleire folk. ' Fire portugisiske linjeskip gjekk tapt, og byen måtte betale løysepengar for å forsvarsverka ikkje skulle jamnast med jorda.
Bakgrunn
Det var fleire årsaker til at franskmennene planla eit åtak på Rio de Janeiro. Først hadde kommandanten Duguay-Trouin personlege årsaker, for han var nesten konkurs. Den andre årsaka var politisk. Krigen hadde ikkje gått så bra for Frankrike. Etter nederlaget i slaget ved Malplaquet var fienden no på fransk jord og den franske moralen var låg. Det var stort behov for ein militær suksess. Den tredje årsaka var spørsmålet om ære. Året før hadde sjørøvaren Jean-François Duclerc prøvd å angripe Rio, men raidet enda i katastrofe. Duclerc og 600 av soldatane hans vart tekne til fange og haldne i uakseptable tilhøve. Portugisarane nekta å bytte dei, slik det stod skriven i den fransk-portugisiske avtalen frå 1707, og i tillegg vart Duclerc drepen i fengsel under mystiske omstende i mai 1711. Franskmennene ønskte å frigjere desse fangane og kanskje erobre område i Brasil.
Førebuingar
I desember 1710 godkjende kong Ludvig XIV planen til Duguay-Trouin og gav han ein flåte på 17 skip med totalt 738 kanonar og 6 139 menn. Den franske statskassen kunne ikkje finansiere utrustinga til skvadronen, så Duguay-Trouin måtte søke private støttespelarar i Saint Malo og i det kongelege hoffet. Han fekk stor støtte hos greven Toulouse.
Til slutt var skipa klare, og for å lure den britiske marinen, som var allierte av portugisarane, vart skipa førebudde i forskjellige hamner og forlet Europa til forskjellige tider og samla seg utanfor La Rochelle den 9. juni 1711. Britisk etterretning var likevel klar over målet til Duguay-Trouin og sende ein eit skip for å åtvare portugisarane, både i Portugal og i Rio. Dei sendte òg ein flåte under John Leake for å blokkere Duguay-Trouin før han segla ut frå Brest, men dei kom to dagar for seint.
Slaget
Trass i den britiske åtvaringa kom franskmennene overraskande på i hamna i Rio den 12. september. Den britiske meldinga hadde nådd fram i august, og guvernør Francisco de Moraes de Castro kalla ut militsen sin og førebudde seg, og rykte om at det var observert segl utanfor Cabo Frio tidleg i september hadde igjen gjort at dei var på alerten. Den 11. september gav derimot guvernøren militsen ordre om å trekke seg attende, like før Duguay-Trouin førebudde seg til å gå inn i hamna. Kommandanten på «Le Lys», Courserac, leia skvadronen direkte inn i Riobukta, mellom festningane som låg på linje ved inngangen til hamna, og rett mot sju portugisiske krigsskip som låg der. Den portugisiske flåtekommandanten, admiral Gaspar da Costa, kunne ikkje gjere noko anna enn å kutte kablane i håp om få skipa sine i rørsle. Tre av slagskipa grunnstøtte og vart øydelagde av portugisarane for å hindre at dei vart kapra. Det fjerde vart teken av franskmennene og sett i brann. Kanoneld frå festningane, som no var underbemanna etter å ha fått ordre om å trekkje seg attende, gjorde noko skade på den franske flåten, og dei tapte 300 mann før dei klarte å passere festningane.
Etter tre dagar med bombardement, gjekk franskmennene i land med 3 700 mann og gjekk til åtak på byen. Guvernøren i Rio, Castro-Morais, hadde forskansa byen etter dei franske åtaka året før, men var svak leiing førte til at forsvaret gav etter under det franske bombardementet. Etter eit råd den 21. september, der Moraes gav forsvararane ordre om å halde linja, byrja militsen å desertere på natta. Dagen etter byrja ei generell flukt frå byen, som omfatta guvernøren. Under dei uorganiserte omstendene vart dei franske fangane frå raidet til Duclerc sette fri.
From Here to Eternity av Iron Maiden
«From Here to Eternity» er ein song av det engelske heavy metal-bandet Iron Maiden, gjeven ut som den andre singelen frå albumet Fear of the Dark frå 1992.
Oversyn
Songen er den fjerde og nyaste songen i soga om «Charlotte the Harlot» (dei andre songane er «Charlotte the Harlot,» «22 Acacia Avenue» og «Hooks in You», og sistnemnde har blitt diskutert blant fansen sidan han ikkje faktisk nemner «Charlotte», berre «the keys to a view at number 22»). Songen fortel soga om Charlotte som dreg på ein lagnadstung motorsykkeltur med djevelen. Dette er den først studiosingelen utan Eddie på singelomslaget, og den andre totalt, etter konsertversjonen av «Running Free». I staden vart det nytta eit bilete frå musikkvideoen til songen. Omslaget til den 7" etsa plata er omslaget folk flest knyter til singelen, sjølv om 12"-versjonen har eit heilt anna bilete. CD Maxi-versjonen nytta same omslaget som 7"-versjonen, men eit anna bilete frå videoen vart nytta på omslaget til den nederlandske versjonen.
Slaget ved Rio de Janeiro
Etterverknad
Duguay-Trouin, som hadde førebudd seg på å storme byen, fekk melding om at forsvararane hadde flykta av ein av Duclerc sine menn. I løpet av dei neste dagane fekk franskmennene kontroll over skansane kring bukta., men gullet i byen fekk han ikkje tak i. Han fekk melding om at forsterkingar var på veg frå São Paulo under António de Albuquerque og truga Moraes om at han ville øydelegge forsvarsverka i byen om han ikkje betalte ein viss sum, noko Moraes gjekk med på. Då franskmennene forlet byen tok dei mest seg eit bytte estimert til fire millionar pund, inkludert afrikanske slavar, som Duguay-Trouin seinare selde i Cayenne.
From Here to Eternity av Iron Maiden
Oversyn
Singelen kom ut på fleire format: 7" etsa plate med spor på eine sida og eit etsa bilete på de andre, 7" biletplate, 12" med utbrettbart omslag og ein CD-singel.
Slaget ved Rio de Janeiro
Etterverknad
Flåten kom uskadd attende til Brest i februar 1712. Ekspedisjonen hadde vore ein suksess for Frankrike og ein økonomisk suksess for inverstorane. Den franske marinen hadde synt at dei framleis var til å rekne med over store avstandar.
Valentina Tikhomirova
Aktiv
Tikhomirova vart nummer tre i femkampen ved Sovjet-meisterskapen 1966. Sidan dei to andre medaljevinnarane, Irina Press og Tatjana Sjtsjelkanova, boikotta EM i friidrett 1966 i protest mot kjønnstesting, låg vegen meir open for Tikhomirova. Etter eit tett oppgjer med vesttyske Heide Rosendahl vann ho gullmedaljen med 4 787 poeng, 22 fleire enn Rosendahl.
From Here to Eternity av Iron Maiden
Oversyn
Singelen nådde 21. plassen på den britiske singellista.
B-side
«Roll Over Vic Vella» er ein versjon av Chuck Berry-songen «Roll Over Beethoven» med ein talt intro og avslutning av den langvarige scenearbeidaren og venen til Iron Maiden, Vic Vella som snakkar med Steve Harris. «I Can't See My Feelings» er ein versjon av ein song av det walisiske bandet Budgie frå albumet Bandolier frå 1975. Konsertversjonane av «Public Enema No One» og «No Prayer for the Dying» på desse singlane er dei einaste konsertversjonane av desse som er gjevne ut på Iron Maiden-plater.
Valentina Tikhomirova
Aktiv
Tikhomirova vart sovjetmeister i femkamp i 1967, 1969 og 1972. Både under Sommar-OL 1968 og friidretts-EM 1969 enda ho på fjerdeplassen i femkamp, medan ho i EM i friidrett 1971 og ved sommarleikane 1972 vart nummer fem.
Slaget ved Rio de Janeiro
Etterverknad
Denne handlinga skulle verte eit problem i fransk-portugisiske forhold i mange år frametter.
Kjelder
''
Bokhylle
Ei bokhylle er eit møbel til lagring av bøker. Oftast er ei bokhylle sett saman av vassrette hyller. Bokhyller kan stå fritt eller vere bygde inn i veggane. Ofte let det seg gjere å endre avstanden mellom hyllene.
Sjå òg
Półka
Hosen
Hosen (hebraisk חֹסֶן, חוסן, tyder 'Styrke') er ein moshav nord i Israel. Han ligg nær Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 724.
Landsbyen vart grunnlagd i 1949 av medlemmar av Herut på landområdet som høyrte til den avfolka palestinsk landsbyen Suhmata.
Distriktet Dornbirn
Distriktet Dornbirn er eit forvaltningsdistrikt i forbundslandet Vorarlberg i Austerrike, nordvest i forbundslandet. Distriktet har ei flatevidd på 172 km² og i kring 84 000 ibuarar (2013). Det grensar i vest til kantonen St. Gallen i Sveits. Nabodistrikta Feldkirch ligg i sør og Bregenz i aust og nord.
Kommunar
Distriktet omfattar tre kommunar; to byar og ein landsbykommune:
Cassard-toktet
Toktet gjorde at Cassard fekk utmerkinga Saint Louis-ordenen.
Fyrstedømet Transilvania
Fyrstedøme Transilvania var ein delvis sjølvstendig stat, hovudsakleg styrt av ungarske fyrstar. Som delvis sjølvstendig stat eksisterte fyrstedømet frå 1570 til 1711. Fram til det tyrkiske nederlaget i den store tyrkiske krigen (1683-1697), var det ein vasallstat under Det osmanske riket. Etter freden i Karlowitz (1699), vart det ein vasallstat i Habsburgmonarkiet.
Det austungarske kongedømet og familien Zápolya
Den 29. august 1526 slo armeen til sultan Süleyman I av Det osmanske riket ein ungarsk styrke i det avgjerande slaget ved Mohács. Johan Zápolya var på veg til slagmarka med ein stor arme, men deltok av ukjende årsaker ikkje. Den unge kong Ludvig II av Ungarn og Böhmen fall i slaget og det same gjorde mange av soldatane hans. Då Zápolya vart vald til konge av Ungarn, gjorde òg Ferdinand frå Huset Habsburg krav på trona i Ungarn. I den påfølgjande striden vann Johan Zápolya støtte hos sultan Süleyman, som etter han døydde i 1540 okkuperte Buda og det sentrale Ungarn i 1541 med påskot om å verne sonen til Zápolya, Johan II. Ungarn var no delt i tre: det vestlege og nordlege Kongelege Ungarn, Osmansk Ungarn og Det austungarske kongedømet som var underlagt osmanarane, som seinare vart Fyrstedømet Transilvania og som austerrikarane og tyrkarane kjempa om i nesten to hundreår. Dei ungarske magnatane i Transilvania spelte eit politisk dobbeltspel for å sikre seg sjølvstende.
Transilvania var no utanfor katolsk styresmakt, slik at lutheranismen og kalvinismen kunne bløme. I 1563 vart Giorgio Blandrata utpeikt som hofflækjar og dei radikale religiøse ideane hans påverka både den unge kong Johan II og den kalvinistiske biskopen Francis David, og begge konverterte etter kvart til anti-trinitarianar (unitar) tru. I ein formel offentleg disputt, SIGRA Francis David over den kalvinistiske Peter Melius og i 1568 vart det formelt innført religionsfridom under ediktet i Turda (det første i sitt slag i det kristne Europa).
Fyrstedømet Transilvania
Báthory-familien, som kom til makta då Johan II døydde i 1571, regjerte Transilvania som fyrstar under osmanarane, og ei kort stund under Habsburg, fram til 1602. Samstundes med at dei kom til makta kan ein rekne Fyrstedømet Transilvania som ein delvis sjølvstendig stat.
Under etterkomarane til Bocskay hadde Transilvania gullalderen sin, særleg under regjeringstida til Gábor Bethlen og George I Rákóczi. Gábor Bethlen, som regjerte frå 1613 til 1629, hundra alle forsøk frå keisaren om å undertrykke eller omvende folket hans, og vann rykte utanlands som ein som kjempa for protestantismen. Tre gonger erklærte han krig mot keisaren, og to gonger vart han erklært konge av Ungarn, og med Freden i Nikolsburg (31. desember 1621) fekk han stadfestar freden i Wien for protestantane, og for seg sjølv fekk han sju nye fylke i det nordlege Ungarn. Etterfylgjaren til Bethlen, George I Rákóczi, hadde like stor suksess. Den største handlinga hans var freden i Linz (16. september 1645), den siste politiske triumfen for ungarsk protestantisme, der keisaren vart tvungen til å igjen stadfeste vilkåra i freden i Wien. Gabriel Bethlen og George I Rákóczi gjorde òg mykje for utdanninga og kulturen i fyrstedømet, og regjeringstidene deira er vorte kalla den transilvanske gullalderen. Dei nytta store summar på hovudstaden sin Alba Iulia, som vart den største skansen for protestantismen i Aust-Europa. Under regjeringstida deira var Transilvania òg ein av dei få europeiske statane der katolikkar, kalvinistar, lutheranarar og unitarar levde i fred med kvarandre.
Då Nagyvárad fall (1660) starta nedgangstida for fyrstedømet Transilvania og dei habsburgske monarkane fekk stadig meir kontroll over området. Under fyrst Kemeny, erklærte riksdagen i Transilvania at dei skilde seg ut frå osmanarane (april 1661) og bad Wien om hjelp, men ein løynd habsburgsk-osmansk avtale førte til at habsburgarane fekk enno større kontroll. Etter at osmanarane tapte i slaget ved Wien i 1683, starta habsburgarane gradvis å ta over det tidlegare sjølvstendige Transilvania. Mot slutten av 1600-talet var Transilvania slått saman med det habsburg-kontrollerte Ungarn og direkte underlagt guvernørane til keisaren. Frå 1711 og frametter stadfesta Habsburg kontrollen over Transilvania og fyrstane av Transilvania vart erstatta av guvernørar.
Transsylvaniens regenter:
Personality Crisis
Personality Crisis er ein song av New York Dolls frå debutalbumet deira i 1973. Songen er skriven av David Johansen og Johnny Thunders.
Songen er ein tidleg punksong og var ein slags kjenningsmelodi i punkmiljøet i New York, før Ramones kom til. Produsent Todd Rundgren la på horn og piano, kanskje for å få songen til å høyrast meir ut som samtidige artistar som Elton John eller T. Rex. Resultatet vart eins til som både Ramones og Bruce Springsteen sidan prøvde å etterlikne.
Songen vart i 2003 plassert på 267. plass (271. plass i 2010) på lista til Rolling Stone over dei 500 største songane gjennom tidene.
Čaplja
Området som er utpeikt for den framtidige øya ligg i Banat-delen av kommunen Palilula mellom Donau og Jojkićev Dunavac-kanalen.
Øya er meint å få eit areal på 5,82 km² og skal skapast ved å grave ein kanal langs den noverande elvebreidda. Dette ville gjere våtmarksområdet her om til ei verkeleg øy. Øya er meint som eit rekreasjonsområde for innbyggjarane i og rundt Beograd, mellom anna med golfbane.
Verdscupen i skiskyting 2015
Verdscupen i skiskyting 2015 tok til 30. november 2014 og vart avslutta 22. mars 2015. Turneringa omfatta 25 individuelle tevlingar for begge kjønn. Renna fann stad i Östersund i Sverige, Hochfilzen i Austerrike, Pokljuka i Slovenia, Oberhof og Ruhpolding i Tyskland, Antholz i Italia, Nové Město na Moravě i Tsjekkia, Oslo i Noreg, Kontiolahti i Finland og Khanty-Mansijsk i Russland.
Dei mannlege utøvarane tevla i tre 20 km normalprogram, ti stk 10-kilometer sprint, sju jaktstartar à 12,5 km og fem 15 km-lange fellesstartar. I tillegg vart det arrangert seks stafettar over 4 x 7,5 km. Martin Fourcade frå Frankrike triumferte for fjerde året i rad. Nummer 2 og 3 vart Anton Sjipulin frå Russland og Jakov Fak som representerte Slovenia.
Dei kvinnelege utøvarane tevla i tre 15 km normalprogram, ti stk 7,5 km sprint-tevlingar, sju jaktstartar à 10 km og fem fellesstartar à 12,5 kilometer. I tillegg vart det arrangert seks stafettar over 4 x 6 km. Darja Domratsjeva frå Belarus vann turneringa framom Kaisa Mäkäräinen frå Finland. På ein klar tredjeplass kom Ukrainas Valj Semerenko.
Augustenborg
Augustenborg er ein hamneby på den danske øya Als ved austkysten av Jylland. Han har 3 284 innbyggarar (2014), og var fram til 2007 hovudsete i Augustenborg kommune. Ved kommunalreforma i 2007 blei han ein del av Sønderborg kommune. Nær byen ligg Augustenborg slott.
Augustenborgarane
Byen oppstod rundt Augustenborg slott som blei bygt i åra etter 1651 av Ernst Günther, ein medlem av huset Slesvig-Holsten-Sønderborg-grenen og kadett i det danske kongehuset. Slottet, og seinare byen, fekk namn etter Ernst si kone Auguste, som stamma frå det same fyrstehuset som han.
Den mannlege linja til Huset Augustenborg døydde ut i 1931 med hertug Albert av Schleswig-Holstein, eit av barnebarna til Victoria av Storbritannia. Kong Carl XVI Gustav av Sverige nedstammar frå den kvinnelege linja i huset.
Augustenborg slott
Slottet har vore i bruk som psykiatrisk sjukehus. Ved inngangen til anlegget finst ei utstilling som viser historia til slottet, byen og hertugdømmet. Slottskyrkja er open for besøkande om sommaren, og i periodar blir det halde omvisingar.
Christian Frederik (kong Kristian VIII av Danmark) gifta seg med den andre kona si Caroline Amalie på slottet 22. mai 1815. Slottet var barndomsheimen hennar.
Fredsegen i Augustenborg og H.C. Andersens Lind ligg ved slottet.
Ada Međica
Ada Međica (serbisk Ада Међица) er ei øy og ein bydel i Beograd, hovudstaden i Serbia. Han ligg i kommunen Novi Beograd.
Ada Međica er ei ovalt forma elveøy i elva Sava. Ho er om lag ein kilometer lang og 200 meter brei og ligg like nord for den mykje større øya Ada Ciganlija.
Øya er skogkledd og har ingen innbyggjarar, men mange fritidsbustader eigd av innbyggjarar i Beograd. Om sommaren kjem over 2000 innbyggjarar frå Beograd her i helgene. Staden har ikkje brusamband og er heller ikkje utbygd med turistfasilitetar.
Namnet på øya tyder på serbisk «grense-elveøy», sidan Sava i fleire hundreår var grensa mellom fleire statar (Romarriket, Austromarriket, Kongedømet Ungarn, Serbia, Det osmanske riket, Habsburgmonarkiet med fleire).
Mount Canopus
Mount Canopus er eit markant isfritt fjell, 1710 moh, som ragar over vestkanten av Nash Range, 4,5 nautiske mil aust for Centaur Bluff. Det vart namngjeve av geolog-gruppa frå New Zealand (1960–61) etter den lyse stjerna Canopus, som vart nytta som fiksstjerne under landmålinga av området.
Kuhlan Affar-distriktet
Kuhlan Affar-distriktet er eit distrikt i Hajjah guvernement i Jemen. I 2003 hadde distriktet eit folketal på 40 333 innbyggjarar.
Instrumentet olifant
Olifant (ein alternativ stavemåte for ordet elefant) er ein type jakthorn frå mellomalderen som var laga av elfenbein, altså støyttenner frå elefantar. Ein av dei mest segnomsuste olifantane tilhøyrde den frankiske sogehelten Roland, som er kjend frå mellomalderdiktet Rolandskvadet.
Olifanten til riddar Roland
I Rolandskvadet ber Roland med seg olifanten sin i slaget ved Roncevaux, der han er i baktroppen av hæren til Karl den store. Riddaren Oliver, som var ein annan av paladinane til Karl den store, ber Roland blåsa i olifanten for å tilkalla forsterkingar, men Roland vil ikkje. Til sist gjev han likevel etter, men då har den frankiske hæren allereie tapt for sarasenarane. Roland freistar då å øydeleggja både olifanten og sverdet sitt, som har namnet Durendal, for at desse verdifulle gjenstandane ikkje skal falla i hendene til fienden. Historia endar med at Roland blæs i hornet, men krafta dette krev sprenger tinninga hans, og han døyr. Karlamagnús saga seier elles at olifanten til Roland var laga av hornet til ein einhjørning som var blitt felt i India.
Ronsalavollen er den norrøne forma av det franske stadnamnet Roncevaux, eller Roncesvalles på spansk.
Andre olifantar
Ein annan berømt olifant tilhøyrde Gaston IV av Béarn. Denne er no i den spanske byen Zaragoza, som Gaston var med på å erobra frå muslimane.
Ulph-olifanten, som er i skattkammeret i katedralen i York, høyrer til ei gruppe olifantar som blei skorne ut i Salerno i siste halvdel av det ellevte hundreåret, då normannarane styrte der. Eit av motiva i relieffa som prydar Ulph-olifanten er eit par griffar som står rygg mot rygg med halar som endar i uhyrlege hovud med store øyre.
Ulph-olifanten er truleg den same som hornet som blei skjenka til katedralen i York av den adelege vikingen Ulph eller Ulf, som var busett i Yorkshire før regjeringstida til Edvard vedkjennaren. Edvard vedkjennaren var konge frå 1044 til 1066. I så fall kan hornet som i dag blir kalla Ulph-olifanten ikkje vera laga seinare enn i første halvdelen av 1000-talet.
Ei gruppe elfenbeinshorn pryda med utskorne band i låg-relieff blir rekna for å ha blitt laga i dei same verkstadene i Salerno som Ulph-olifanten var. Desse horna er i dag del av ulike samlingar rundt om i verda. Ein av desse olifantane finst i kartusianar-klosteret i Portes, ein annan i Boston Museum of Fine Arts. Andre horn i denne gruppa finst også i skattkammeret i St. Sernin-katedralen i Toulouse og i katedralen i Zaragoza.
Fateh Ali Khan (1901–1964)
Fateh Ali Khan var ein hindustani- og qawwalimusikar frå Britisk India og seinare Pakistan. Han var ein kjend qawwalisongar som var verksam på 1940- og 1950-talet, og var far til dei kjende artistane Nusrat Fateh Ali Khan og Farrukh Fateh Ali Khan.
Bakgrunn
Fateh Ali Khan var fødd 1901, i Jalandhar i Panjab i Britisk India. Han kom frå ein gammal qawwalifamilie, og fekk opplæring av far sin, Maula Baksh Khan. Fateh Ali Khan lærte å spela sitar, sarod og vitsjitra-vina (vichitra veena), i tillegg til vestlege instrument som fiolin. Han lærte også vers på panjabi, urdu, arabisk og persisk.
Karriere
Fateh Ali Khan var leiar for familiegruppa «Fateh Ali Khan, Mubarak Ali Khan & Party». Broren Mubarak Ali Khan song og spelte harmonium i gruppa. Begge var rekna som nokre av dei fremste qawwali-artistane i samtida si. Dei er gjevne mykje av æra for å gjera dikta til Muhammad Iqbal kjend for eit større publikum.. Iqbal si dikting var omtykt i akademiske og intellektuelle krinsar, men var rekna som vanskeleg å tonesetja og synga. Fateh Ali Khan og Mubarak Ali Khan brukte den nye massemediateknologien under utvikling i Britisk India til å gjera han meir populær blant allmogen.
Etterkomarar
I 1948 blei sonen hans Nusrat fødd i Faisalabad i Pakistan. Fateh Ali Khan ville at Nusrat skulle bli lege eller ingeniør ettersom han følte at qawwali-utøvarar hadde låg sosial status. Då Nusrat likevel viste store interesse og evner for qawwali, gav faren etter, og byrja å læra han opp. Fateh Ali Khan døydde i 1964 då han var 63 år gammal, og Nusrat berre 16. Nusrat si opplæring blei fullført av brørne til Fateh Ali Khan, Mubarak Ali Khan og Salamat Ali Khan. Fateh Ali Khan-familien er sidan blitt verdskjende for sin qawwalimusikk.
Hylle
Hylle er eit møbel som vert nytta til lagring eller framsyning av gjenstander. Ei hylle kan vera laga av éi lang vassrett flate, som ei fjøl, eller av fleire slike flater i etasjar. Dette kan kallast ein reol. Ein vanleg bruk for slike hyller er som bokhyller.
Ordet «hylle» kan også visa til ein flat avsats eller ei flå i fjellet.
Streetlife Serenade
Streetlife Serenade er det tredje studioalbumet til den amerikanske songar-låtskrivaren Billy Joel (det andre på Columbia Records), gjeve ut 11. oktober 1974.
Streetlife Serenade var oppfølgjaren til Piano Man frå 1972, men vart ikkje like populært og var starten på eit heller kjølig forhold mellom Joel, musikkjournalistar og musikkindustrien meir generelt. I «The Entertainer» hånar Joel på grettent vis underhaldningsindustrien og er bitter for at plateselskapet hans tidlegare hadde endra singelversjonen av «Piano Man» slik at han kunne spelast på radio: «It was a beautiful song but it ran too long./If you're gonna have a hit, you gotta make it fit./So they cut it down to 3:05.»
«The Entertainer» nådde 34. plassen på den amerikanske singellista. Sjølve albumet nådde 35. plassen på listene og selde etter kvart meir enn éin million eksemplar.
Albumet inneheld to songar som vart spelt mykje på konsertane til Joel i 1970-åra: den instrumentale «Root Beer Rag» og den korte «Souvenir», som Joel ofte spelte som det siste ekstranummeret i denne perioden.
Eero Nelimarkka
Eero Alexander Nelimarkka var ein finsk kunstmålar, fødd i Vasa, død i Helsingfors.
Eero Alexander Nelimarkka hadde utdanning frå kveldskurs på Centralskolan för konstflit 1909–11, og frå studium på Helsingfors universitets ritsal (1912–14) under Eero Järnefelt, og i 1912 og 1920 ved kunstskulane Académie de la Grande Chaumière, Académie Julian og hjå målaren André Lhote i Paris. Den fyrste utstillinga hadde han i 1913.
Han var mykje produktiv innanfor ulike stilartar i løpet av karrieren. I ungdomstida høyrde han til mellom dei meir moderate i den finske samanslutninga av ekspresjonistiske målarar, Novembergruppen (finsk: Marraskuun ryhmä), saman med mellom andre Alvar Cawén og Ragnar Ekelund. Denne gruppa hadde fem utstillingar mellom 1916 og 1924. Han har mellom anna måla portrett, inkludert eit sekstitals sjølvportrett, og altartavler mellom anna i Ijo kyrka og i bedehus i Vasa og i Laihela, og i kyrkjene i Skibotn og Lyngenfjorden i Noreg.
Nelimarkka var med på å skipe Österbottniska konstnärsförbundet. I 1966 fekk han den finske honnørtittelen professors namn, og på 1960-talet vart òg Nelimarkkamuseet i Alajärvi skipa.
Bladamarant
Amaranten er ein C4-plante med god vekstrate. Han blir dyrka mellom anna i Karibia (der han gjerne er kjend under namnet callalloo), USA (kjend under namn som Joseph's coat og love lies bleeding), Sør-Asia (der han har namn som tandaljo, tandalja bhaji og kuppaikkirai ), Aust-Asia og Afrika.
Blad og stilkar av bladamarant kan etast rå som salat eller kokt eller dampa som spinat.
Kuhlan Ash Sharaf-distriktet
Kuhlan Ash Sharaf-distriktet er eit distrikt i Hajjah guvernement i Jemen. I 2003 hadde distriktet eit folketal på 44 760 menneske.
Pirok
Pirok (makedonsk Пирок; albansk Pirok) er ein landsby i kommunen Bogovinje i regionen Polog i Nord-Makedonia.
Busetnaden hadde 4 701 innbyggjarar ved folketeljinga i 2002.
Subjektivitet
Subjektivitet viser til perspektivet til ein person eller meining, spesielt kjensler, tru og ønske. Det vert brukt no og då for å visa til uverifiserte personlege meiningar, i motsetnad til kunnskap og viten basert på fakta. Innan filosofien vert uttrykket ofte brukt som antonym til objektivitet.
Kuhlan Ash Sharaf-distriktet
Distriktet er kontrollert av dej sjiamuslimske militantgruppa kalla houthiar sidan november 2011
Albumet Lazarus
Lazarus (Original Cast Recording) er eit album spelt inn med besetninga frå New York for musikalen Lazarus, som var skriven av David Bowie og Enda Walsh, med musikk av David Bowie. Musikken vart orkestrert av Henry Hey. Albumet kom ut 21. oktober 2016. Albumet inneheld tre songar av Bowie som ikkje var gjeven ut tidlegare, «No Plan», «Killing a Little Time» og «When I Met You». Albumet var planlagt for innspeling 11. januar 2016, som viste seg å vere dagen etter Bowie døydde. Musikarane og besetninga fekk melding om dødsfallet då dei kom i studio og den kjenslemessige framføringa deira vart spelt inn for plata. Dette albumet vart produsert av David Bowie og Henry Hey og spelt inn og miksa av Kevin Killen.
Medverkande
Besetning Band
Kenny Dalglish
Kenneth Mathieson Dalglish er ein skotsk tidlegare fotballspelar og sidan manager for mellom andre Liverpool FC, Blackburn Rovers FC, Newcastle United FC og Celtic FC. Han har rekord i tal landskampar og mål for, med 102 kampar og 30 mål (tal mål er tangering av Denis Law). Han spelte totalt 515 kampar for Liverpool FC, av desse 355 seriekampar. Dalglish har og vore manager for klubbene Liverpool, Blackburn Rovers, Newcastle United og Celtic. Han vart kjend som ein notorisk målscorar, og var den første til å score 100 mål i både den skotske og den engelske toppdivisjonen. Dalglish er ein av berre ni menn som har vorte engelsk seriemeister i fotball både som spelar og som manager. Han er også ein av berre tre managerar som har vunne den engelske toppserien med to ulike klubbar (Liverpool og Blackburn). Dei to andre som oppnådd det same er Brian Clough og Herbert Chapman. Han er utnemnd til medlem av Order of the British Empire.
Suksess for Celtic
Han debuterte i den skotske ligacupen i kvartfinalen mot Hamilton Academical på Douglas Park 25. september 1968, då han kom inn som reserve for Charlie Gallagher. Celtic vann kampen 4-2. I ligaen debuterte han i 1969 med ein 7-2 siger over Raith Rovers, der han spelte fire kampar i den første sesongen, då inkludert cupcampar. Gjennombrotet kom sesongen i 1971/72, med 17 mål på 31 ligakampar. Denne tida dominerte Celtic i Skottland, og laget vann «The Double» det året. På landslaget debuterte han i november 1971, i ei EM-kvalifisering mot. Sidan gjekk det slag i slag både nasjonalt og internasjonalt. Til saman fekk han 4 seriemeisterskap, 4 FA-cupmeisterskap, 1 ligacupmeisterskap, og to gongar semifinalespel i europacupen.
Dalglish gjekk frå Celtic til Liverpool 13. august 1977 i ein kamp mot Manchester United på Wembley.
Overbeviste straks som arvtakar etter Kevin Keegan
Liverpool hadde nettopp seld Kevin Keegan til Tyskland, noko supporterane ikkje var glade for. Men 26-åringen Dalglish glei inn i systemet på Anfield straks, og på sine 6 første ligakampar i 1977 scora han 5 mål. Laget frå 1978 var på mange måtar noko «uferdig». Dei tapte ligacupfinalen mot Nottingham Forest, og kom til slutt sju poeng bakom same laget i ligaen. Sesongen 1978/79 vann Liverpool ligaen, og det gjorde laget også i 1979/1980. I 1980-81-sesongen vann Liverpool serievinnarcupen. Finalen vart spela mot Real Madrid i Paris og Liverpool vann 1-0. 1981/82 begynte med overraskende utskiftninger på laget og nye navn som Grobbelaar, Lawrenson, Whelan og Johnston. Liverpool tok sin første liga-/ligacupdobbel av i alt tre. Etter en treg start med bare 6 seire på 17 kamper, ble kombinasjonen Dalglish/Rush løsningen. Paisley var fremsynt nok til å prøve den hengslete waliseren da Johnston/Fairclough sviktet. Dermed hadde et av Liverpool og Englands «giftigste» spisspar sett dagens lys. De to laget 52 mål for klubben, og samarbeidet ble i pressen kalt for «telepatisk». Dalglish scoret vinnermålet i 2-1 kampen mot Tottenham i kampen som avgjorde ligamesterskapet. Samme lag ble beseiret i ligacupfinalen etter at londonerne hadde tatt ledelsen også der.
Dalglish spelte i tre verdsmeisterskap, i 1974, 1978 og 1982. Skottland kom ikkje langt i nokon av desse.
I 1982/83 vart Dalglish kåra til årets spelar både av spelarane og av journalistane. Klubben vann igjen ligaen. Ligacupfinalen vart også vunnen etter ein kamp mot Manchester United. I Joe Fagan sin første sesong som manager vann Liverpool ein unik trippel i 1983/1984, med ligameisterskap, ligacupen og serievinnarcupen. I sesongen 1984-85 sesongen fekk laget problem men klarte 2.-plass i serien. Frå 1985 tok Dalglish jobben som spelande manager, og etter kvart vart det mindre spel tel han få år seinare gjekk heilt over til å vere klubben sin manager.
Lapidot
Lapidot (hebraisk לַפִּידוֹת, tyder Faklar) er ein moshav nord i Israel. Han ligg nær Karmiel og Ma'alot-Tarshiha og høyrer til Ma'ale Yosef regionale kommune. I 2006 hadde han eit folketal på 169 fordelt på 36 familiar. Dei fleste familiane driv hønseri og har private gardar for kyr og hestar. Delar innbyggjarane arbeider i industriområda i Tefen og Karmiel.
Ytreland
Ytreland er ein matrikkelgard i Giske kommune på Sunnmøre. Garden ligg på vestsida av Valderøya, og er den nordlegaste på vestsida av øya. Han grensar mot Skjong i sør, medan det i nord er ubygt.
Ytreland har gardsnummer 188 i Giske, som garden hadde i tidlegare Borgund kommune. Han høyrde til Giskegodset, og var truleg busett frå ein gong på 1500-talet. Fram til 1804 var garden einbølt, sidan var det to gardsbruk på Ytreland. På 1800-talet var også enkelte strandsitjarfamiliar bufaste på Ytreland. I fiskeværet Hustruhamna, nokre hundre meter nord for gardstuna, budde ein familie fast i nokre tiår kringom 1900. Midt på 1980-talet vart det bygt veg over Ytreland og bru over Giskesundet til øya Giske i vest, og ny hovudveg til Vigra på vestsida av Valderøya forbi Ytreland.
Forma Ytterland er i dominerande bruk mellom lokalbefolkninga.
Elaggregat
Elaggregat eller straumaggregat er eit aggregat sett saman av ein elektrisk generator som vert driven av ein forbrenningsmotor. Aggregatet omformar såleis den kjemiske energien i drivstoffet for forbrenningsmotoren til elektrisk energi, og leverer på den måten energi til lamper, til elektriske apparat, elektriske motorar og så bortetter.
Jordskjelvet i Kivu i 2008
Jordskjelvet i Kivu i 2008 var eit jordskjelv som råka fleire land kring Dei store afrikanske sjøane kl. 0734 den 3. februar. Det målte 5,9 på momentmagnitudskalaen i følgje United States Geological Survey og varte kring 15 sekund. Episenteret låg 20 km nord for Bukavu ved Kivusjøen i Den demokratiske republikken Kongo.